|  |  |
| --- | --- |
| Aviso médicoAviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

Situación da profilaxe preexposición:
     Aprobada.
     Aprobada para o seu uso fóra de indicación.
     Programas experimentais en curso.
     Programas experimentais realizados.
     Sen programas experimentais previstos.
     Sen información.
O fármaco Truvada, nome comercial da combinación de emtricitabina-tenofovir empregada na profilaxe preexposición ó VIH.
A **profilaxe preexposición** (acrónimo ***PPrE*** ou na súa versión inglesa ***PrEP***) refírese á administración de fármacos antirretrovirais de forma continuada a persoas seronegativas para VIH con risco substancial, superior á media, de contraer unha infección por VIH.

Se unha persoa está a tomar PPrE e se expón ó seme, líquido pre-seminal ou fluídos vaxinais dunha persoa con VIH, o medicamento antirretroviral axuda a previr que o virus infecte as células do sistema inmunolóxico e así evita que se estableza a infección por VIH.

Na actualidade,[*cando?*] o único fármaco recomendado para a profilaxe preexposición do VIH é Truvada, unha combinación de emtricitabina e tenofovir disoproxil fumarato.[] Segundo os Centros para o Control e Prevención de Enfermidades a PPrE pode ser unha poderosa ferramenta de prevención do VIH ó combinarse con condóns e outros métodos de prevención para proporcionar unha protección aínda maior que cando se utilizan por separado. Con todo, as persoas que usan PrEP deben comprometerse a tomar o medicamento todos os días e manter un seguimento médico polo menos cada 3 meses.

Un dos ingredientes activos da preparación é o fumarato de disoproxilo de tenofovir, que é un análogo de nucleótido que inhibe da transcriptase inversa, bloqueando eficazmente a incorporación do material xenético do VIH no xenoma do hóspede, e por tanto, evitando a infección por VIH.

PPrE está recomendado para o uso combinado con preservativos, de maneira que cada método pode compensar os déficits de eficacia ocasionais do outro.

Existe unha división social entre o apoio e a oposición ó uso da profilaxe preexposición como método de prevención da infección por VIH. En febreiro de 2016 documentouse o primeiro caso dunha persoa que, tomando axeitadamente a PPrE, infectouse dunha cepa multirresistente ó tratamento, seguido por un segundo caso en outubro do mesmo ano. En febreiro de 2017 informouse do caso dunha terceira persoa infectada de VIH tomando axeitadamente o tratamento, sendo o primeiro caso de adquisición dunha cepa sen ningunha resistencia ós fármacos que contén a PPrE. Polo momento, as novas infeccións derivadas dun uso irregular ou esporádico da PPrE non están contabilizadas. Os actores pornográficos, que foron cuestionados en especial os que realizan escenas de sexo *barebacking* (coloquialmente chamado en español "a pelo"), están a ser chamados a tomar PPrE e a facelo público, como unha maneira de fomentar a prevención do virus.

Efectos secundarios e adversos dos principios activos empregados en PrEP segundo prospecto:

Efectos adversos frecuentes (poden afectar até 1 de cada 10 persoas)

* dor, dor de estómago
* dificultades para durmir, soños anormais
* problemas dixestivos con molestias despois das comidas, sentirse inchado (gases), flatulencia
* erupcións (incluíndo manchas ou grans vermellos ás veces con bochas e inchazón da pel), que poden ser reaccións alérxicas, picazón, cambios na cor da pel como escurecemento da pel en parches
* outras reaccións alérxicas, tales como respirar con dificultade, inchazón ou sentirse lixeiramente mareado

As análises tamén poden amosar:

* baixa cantidade de glóbulos brancos (unha cantidade reducida de glóbulos brancos pode facer ó paciente máis propenso ás infeccións)
* aumento dos triglicéridos (ácidos graxos), bile ou azucre en sangue
* problemas co fígado e o páncreas

Efectos adversos moi frecuentes (poden afectar a máis de 1 de cada 10 persoas)

* diarrea, vómitos, ganas de vomitar (náuseas)
* mareos, dor de cabeza
* erupción
* sensación de debilidade

As análises tamén poden amosar:

* diminución dos fosfatos en sangue
* elevación da creatinina quinasa

Notas
-----

1. ↑  "Profilaxis Pre-Exposición". Arquivado dende o orixinal o 15 de setembro de 2019. Consultado o 16 de agosto de 2018.
2. ↑  "Todo lo que necesitás saber sobre PrEP". 4 de xuño de 2018. Arquivado dende o orixinal o 12 de abril de 2019. Consultado o 12 de abril de 2019.
3. 1 2  *(en inglés)* Pre-Exposure Prophylaxis (PrEP) Clinical Trials. Centers for Disease Control and Prevention.
4. ↑  *(en inglés)* Pre-exposure prophylaxis of HIV. Indian Journal of Sexually Transmited Diseases and AIDS. 2011.
5. ↑  *(en inglés)* Almost-certain case of PrEP failure due to drug resistance reported at CROI 2016. AIDS map. 25 de febreiro de 2016.
6. ↑  *(en inglés)* Second case report of PrEP failure due to drug-resistant virus. AIDS Map. 18 de outubro de 2016.
7. ↑  *(en inglés)* PrEP Fails in a Third Man, But This Time HIV Drug Resistance Is Not to Blame. POZ. 16 de febreiro de 2017.
8. ↑  *(en inglés)* Third Case of HIV Infection Despite PrEP Adherence.[*Ligazón morta*] HIV Equal. 3 de marzo de 2017.
9. ↑  "CDC Calls for PrEP for Porn Stars". 11 de febreiro de 2016. Arquivado dende o orixinal o 27 de maio de 2019. Consultado o 27 de maio de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Profilaxe preexposición para o VIH Modificar a ligazón no Wikidata*** |

### Outros artigos

* Profilaxe post-exposición para o VIH
* Medicamento preventivo

|  |  |
| --- | --- |
| Control de autoridades | 
* Wd: Q7239230
* EBID: ID
* FAST: 1983302
* LCCN: sh2017003696
* MAG: 2779496540

 |

|  |  |
| --- | --- |
| Identificadores | 
* MeSH: D065129
* MeSH: N02.421.726.758.655
* UMLS: C3850098

 |